
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atļaut Centrālajai finanšu un līgumu aģentūrai kā Eiropas Savienības struktūrfondu un Kohēzijas fonda 2014.-2020.gada plānošanas perioda sadarbības iestādei:
· 3.1. atzīt darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas ietvaros par nefunkcionējošiem projektus, kas netiks pabeigti līdz 2023. gada 31. decembrim un par ko Centrālā finanšu un līgumu aģentūra ir veikusi grozījumus līgumā vai vienošanās ar konkrēto finansējuma saņēmēju par projekta atzīšanu par nefunkcionējošu;
· 3.2. pagarināt plānoto iznākuma rādītāju sasniegšanu līdz 2024. gada 31. oktobrim, ja par tiem līdz 2023.gada 31.decembrim ir iesniegts attiecīgs līguma vai vienošanās par projekta īstenošanu grozījumu priekšlikums;
· 3.3. izmaksāt maksājumus pirms nefunkcionējošā projekta pabeigšanas par faktiski veiktajiem izdevumiem, kas finansējuma saņēmējam radušies līdz 2023. gada 31. decembrim.
· 4. Pieņemt zināšanai, ka 3. punktā minētie projekti var tikt pabeigti pēc 2023. gada 31. decembra - līdz 2024. gada 31. oktobrim, par saviem līdzekļiem un īstenojot darbības atbilstoši Eiropas Komisijas vadlīniju "Vadlīnijas par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.–2020. gada periodā) slēgšanu" 7. sadaļai "Nefunkcionējošās darbības".

